Държавен вестник, бр. 74, 2016 г., стр. 33

БРОЙ  74	
Д Ъ Р Ж А В Е Н  В Е С Т Н И К 	
СТР.  33  
по съответния вид спорт и спортния клуб с 
изключение на случаите, предвидени с нор-
мативен акт.
(2) Договорът по ал. 1 се сключва в срок до 
20 септември за съответната учебна година.
(3) Правата и задълженията на спортното 
училище се разписват съобразно разпоредбите 
на Закона за предучилищното и училищното 
образование и подзаконовите актове, предви-
дени в него.
(4) Правата и задълженията на българските 
спортни федерации по съответния вид спорт се 
определят съобразно разпоредбите на Закона 
за физическото възпитание и спорта и подза-
коновите актове, отнасящи се до дейността 
на спортните училища.
(5) Към предвидените в договора права и 
задължения на спортния клуб следва да бъдат 
включени и задължения за:
1. безвъзмездно осигуряване на спортната 
база и материално-техническо оборудване 
(движимо и недвижимо), необходими за про-
веждане на учебно-тренировъчния процес на 
учениците съобразно утвърденото от дирек-
тора на училището седмично разписание на 
учебните часове;
2. осигуряване на периодични и предсъс-
тезателни медицински прегледи;
3. осигуряване на участието на учениците 
от спортното училище в състезания от дър-
жавния и международния спортен календар 
на българските спортни федерации по съот-
ветния вид спорт;
4. писмено уведомяване на директора на 
спортното училище, в случай че ученикът 
не участва в държавното първенство, като се 
съобщават причините за това;
5. предоставяне на протоколи от състе-
занията, удостоверяващи класирането на 
учениците по съответния вид спорт;
6. извършване на селекция на талантливи 
деца и работа с подготвителни групи.
(6) Задължително като неразделна част от 
договора се прилага договор, който урежда 
отношенията между спортния клуб и учителя 
по спортна подготовка или треньора, про-
веждащ спортната подготовка с учениците от 
спортното училище, членове на съответния 
спортен клуб.
(7) В договора по ал. 6 се уреждат и задъл-
женията за провеждане на учебно-тренировъч-
ната и състезателната дейност на учениците 
извън включените в учебния план. 
Чл. 25. Когато учител по спортна подго-
товка изпълнява ангажимент за национален 
отбор, задължително ползва по свой избор 
неплатен отпуск или платен годишен отпуск, 
като за времето на отсъствието му директорът 
на спортното училище осигурява заместващ 
учител по предложение на съответната бъл-
гарска спортна федерация. 
Чл. 26. (1) Индивидуална и комбинирана 
форма на обучение в спортните училища се 
организира за ученици с изявени дарби, от-
говарящи на следните критерии:
1. участие в олимпийски игри;
2. призови класирания от световни пър-
венства: 1 – 12 място;
3. призови класирания от европейски пър-
венства: 1 – 8 място;
4. първо място от балкански първенства;
5. първо място от държавни първенства.
(2) Председателят на спортния клуб пра-
ви мотивирано предложение до директора 
на спортното училище за преминаване в 
индивидуална или комбинирана форма на 
обучение на учениците по ал. 1 до 20 август 
на текущата година с приложени документи, 
удостоверяващи класирането. 
(3) Изключение от случаите по т. 1 – 5 на 
ал. 1 може да има за ученици с изявени дарби 
след мотивирано предложение до директора 
на спортното училище от председателя на 
българската спортна федерация по съответния 
вид спорт в срок до 20 август.
(4) Към предложението по ал. 2 и 3 се при-
лага и заявление от ученика и/или родителя/
настойника за избор на формата на обучение.
Чл. 27. (1) В спортните училища може да 
се създават и развиват олимпийски звена от 
ученици с реализирани спортни постиже-
ния съгласно критериите по чл. 26, ал. 1 по 
спортове, включени в програмата на Олим-
пийските игри.
(2) По изключение, след мотивирано пред-
ложение на българските спортни федерации 
и решение на педагогическия съвет на съ-
ответното спортно училище, в състава на 
олимпийското звено може да се включат до 
3 перспективни ученици общо, притежаващи 
необходимите двигателни качества и специ-
фични показатели по вида спорт.
(3) Директорите на спортните училища 
съгласувано със спортните клубове и българ-
ските спортни федерации предвиждат мерки и 
дейности за развитие на спортния талант на 
учениците, включени в олимпийските звена.
Допълнителна разпоредба
§ 1. Документацията от приемния изпит 
се съхранява в училището в срок една учебна 
година.
Заключителни разпоредби
§ 2. Тази наредба се издава на основание 
чл. 23, ал. 11 от Закона за физическото въз-
питание и спорта във връзка с чл. 143, ал. 6, 
чл. 146, ал. 2, т. 2 и чл. 147 от Закона за 
предучилищното и училищното образование.
§ 3. Наредбата отменя Наредба № 1 от 
2011 г. за условията и реда за прием и спортна 
подготовка на учениците в спортните училища, 
издадена от министъра на физическото въз-
питание и спорта (обн., ДВ, бр. 40 от 2011 г.; 
изм. и доп., бр. 43 от 2012 г.; изм., бр. 18 от 
2013 г.; изм. и доп., бр. 41 от 2014 г.).
§ 4. Наредбата влиза в сила от деня на 
обнародването є в „Държавен вестник“.
За министър:  
Асен Марков